Ο **Σταύρος Παρχαρίδης** (Γερμανία, 18 Φεβρουαρίου 1966) είναι Έλληνας ηθοποιός, σκηνοθέτης, θεατρικός παραγωγός, σεναριογράφος και συγγραφέας. Φοίτησε στη Σχολή Δημοσιογραφίας στο Ε.Κ.Ε.Σ. Piggier , στη Δραματική Σχολή Αθηνών Γιώργος Θεοδοσιάδης  και το Άρμα Θεάτρου, του Στέλιου Αμανατίδη. Είναι μέλος του Σωματείο Ελλήνων Ηθοποιών από το 1993 Μέλος της Εταιρείας Ελλήνων Σκηνοθετών Ιδρυτικό μέλος και μέλος του Δ.Σ. της Ένωσης Κινηματογραφιστών Βορείου Ελλάδος.  Το 1991 δημιούργησε το θέατρο Μαίωτρον, στην Θεσσαλονίκη, το οποίο διατηρεί έως σήμερα.

Βιογραφία
---------

Γεννήθηκε στο Μπάκναγκ στη Γερμανία. Φοίτησε στη Σχολή Δημοσιογραφίας στο Ε.Κ.Ε.Σ. Piggier , στις Ανώτερες Σχολές Δραματικής Τέχνης Γιώργου Θεοδοσιάδη και το Άρμα Θεάτρου, Στέλιου Αμανατίδη. Επίσης παρακολούθησε σεμινάρια παιδικού θεάτρου με θέμα «Θέατρο και Παιδί»με το Μακεδονικό Θέατρο Γ. Μαλούχου. Έχει συμμετάσχει ως ηθοποιός σε θεατρικές παραγωγές στο Κ.Θ.Β.Ε. και επίσης στο ελεύθερο θέατρο στη Θεσσαλονίκη, με διάφορους θιάσους. Από το 1986 ασχολείται με τη γραφή τηλεοπτικών και κινηματογραφικών σεναρίων. Από το 1996 υπήρξε υπεύθυνος κατά καιρούς του θεατρικού τμήματος σε διάφορους δήμους, όπου σκηνοθετεί και διδάσκει θέατρο. Έχει διδάξει επίσης σενάριο στο θεατρικό εργαστήρι του Δήμος Νεάπολης-Συκεών. Ασχολείται και με την φωτογραφία, το βίντεο, και τις εικαστικές τέχνες. Έργα του έχουν εκτεθεί στο εξωτερικό όπως στο The Crypt Gallery, Λονδίνο

Κινηματογράφος
--------------

Στο χώρο της τηλεοπτικής και κινηματογραφικής παραγωγής βρίσκεται ενεργά από το 1987. Έχει συνεργαστεί με όλα τα μεγάλα τηλεοπτικά κανάλια σε σειρές όπως Comfuzio, ΑΜΑΝ, "Ρεπορτάζ χωρίς σύνορα", σε διαφημιστικά σπότ , σε Video clips, καθώς και σε μεγάλες κινηματογραφικές παραγωγές, όπως Όλα είναι δρόμος του Παντελής Βούλγαρης, "Το κυνήγι του λαγού" του Νικόλαος Βεζυργιάννης, «Ανθός της λίμνης» του Σταμάτης Τσαρουχάς, "Δοξόμπους" σε σκηνοθεσία Φώτος Λαμπρινός, ενώ το 2004 γύρισε την ταινία Πορεία 2004 σε δικό του σενάριο με πρωταγωνίστρια την Κατερίνα Μουτσάτσου, συμμετέχοντας στο Διεθνές Φεστιβάλ Κινηματογράφου Θεσσαλονίκης. Το 2015, συμμετείχε στο Φεστιβάλ Δράμας με την ταινία του "Αγαπημένη πόλη", μια low budget ταινία δρόμου. Πέρυσι, κέρδισε το A' βραβείο Ανδρικού ρόλου, ως πρωταγωνιστής στην ταινία μεγάλου μήκους Abyss In, Άβυσσος μέσα, σε σκηνοθεσία Γιάννης Αϊβάζης, στο Global Nonviolent Film Festival.

Θέατρο
------

Στο χώρο του θεάτρου έχει σκηνοθετήσει πολλές θεατρικές παραστάσεις, «Νύχτα γενεθλίων», «Παντρευτείτε μας κύριε», «Νύχτα Γενεθλίων», «Ο Κουμπωμένος», «Το πουγκί του Σωκράτη», «Στου Αισώπου την παρέα»,  « ΔΙΟΓΕΝΗΣ Ο ΚΥΝΙΚΟΣ», «Το λαχείο», «Ο Σώγαμπρος», « Ένας κόσμος παιδιά»,  «Τα γενέθλια του Αι Βασίλη», «Όλα του γάμου δύσκολα», «Με το ζόρι γιατρός»,    «ΙΠΠΕΙΣ», «Γριές», «Το κομμάτι της Ντροπής», «Το Λαχείο», «Πλανόδιοι έρωτες», «Τρίτη Τετάρτη νυχτερινή». Επίσης έχει διδάξει θέατρο σε ανάλογες σχολές στη Θεσσαλονίκη

Ντοκιμαντερ
-----------

Έχει σκηνοθετήσει τέσσερα ντοκιμαντέρ: «Το σφάγιο», «Καρυά Λευκάδας» «Η πόλη των νερών» «Ο επίμονος εκδότης».

Συγγραφικό έργο
---------------

Έχουν εκδοθεί τέσσερα βιβλία με οχτώ  από τα δεκαεννιά  θεατρικά του έργα, «Τρεις βαλίτσες» «Πέντε λεπτά» «Τα γενέθλια του Αϊ - Βασίλη, «Το λαχείο». Έχει εκδοθεί ένα μυθιστόρημα του με τίτλο «ΣΕ ΔΙΠΛΟ ΟΥΡΑΝΟ» και δύο παραμύθια με τίτλο : «Αχ γλυκό καλοκαιράκι» «Την υγειά σου για να έχεις» Έχει γράψει είκοσι στο σύνολο παραμύθια που έχουν ηχογραφηθεί στα πλαίσια προγράμματος με τίτλο «kids myths».  Κείμενα του και φωτογραφίες του έχουν εκδοθεί από το περιοδικό Ξένιος Θεσσαλός στο οποίο είναι και μόνιμος συνεργάτης. Παρατίθενται κάποια από τα βιβλία:

* Τρείς βαλίτσες, 2018, ISBN: 978-960-9772-91-4
* Το Λαχείο, 2020, ISBN: 978-618-5239-75-6
* Τα γενέθλια του Αϊ - Βασίλη, 2019, ISBN: 978-618-5239-72-5
* Το κομμάτι της ντροπής, 2021, ISBN: 978-618-5600-05-1
* Είναι αλήθεια, παιδιά;, 2021, ISBN: 978-618-5600-03-7
* 1922 γεύσεις, 2022, ISBN: 978-618-5600-21-1
* Πέντε λεπτά, 2019, ISBN: 978-618-5239-69-5
* Την υγεία σου για να έχεις!, 2012, ISBN:  978-960-6692-99-4
* Αχ, γλυκό καλοκαιράκι, 2012, ISBN:  978-960-6692-98-7
* Σε διπλό ουρανό, 2015

Παραπομπές
----------

1. ↑  Alemán, Carmen Martínez· Antonakaki, Sofia· Christopoulou, Magda· Darke, Ali· Douvana, Tati· Iliadou, Martha· Kamampatidis, Nikolaos· Kondosphyris, Harris· Jezova, Natalja (12 Μαρτίου 2017). «Echoes of The Cave: Dialogues with a Time and Place». *cryptgallery.org* (στα Αγγλικά). Ανακτήθηκε στις 8 Φεβρουαρίου 2023.
2. ↑   *Δοξόμπους*, ανακτήθηκε στις 2023-02-14
3. ↑   *Πορεία*, ανακτήθηκε στις 2023-02-07
4. ↑  «Φεστιβάλ Δράμας 2015: «Αγαπημένη Πόλη» του Σταύρου Παρχαρίδη - FLIX». *flix.gr*. Ανακτήθηκε στις 14 Φεβρουαρίου 2023.
5. ↑  «Ο Σταύρος Παρχαρίδης πρωταγωνιστεί στην Παγκόσμια πρεμιέρα του «Abyss In», σκηνοθετικό ντεμπούτο του Γιάννη Αϊβάζη». *olympiobima.gr*. 22 Σεπτεμβρίου 2022. Ανακτήθηκε στις 7 Φεβρουαρίου 2023.
6. ↑  «ΠΡΟΣΩΠΟ – Βιβλιοnet» (στα Αγγλικά). Ανακτήθηκε στις 7 Φεβρουαρίου 2023.
7. ↑  Παπαδημακοπούλου, Γιώτα. «Παρουσίαση του "Σε διπλό ουρανό" στην 12η Δ.Ε.Θ.». Ανακτήθηκε στις 8 Φεβρουαρίου 2023.

Επιπλέον ανάγνωση
-----------------



|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 311939
* **BiblioNet**: **103912**

 |

 |